| ITEM DE DOMINO AUTREII | Magister Mychael de Sancto Dyonisio , canonicus et officialis Remensis uniuersis presentes litteras inspecturis , in Domino salutem . Noueritis quod dominus Balduinus , miles dominus de Autreio , uendidit ecclesie de Claromarisco iuxta Remis tertiam partem cuiusdam decime tam grosse quam minute quam habebat , ut dicebat apud Boconuillam iuxta Sarnacum en Dormoys que fuit Ourici de Castro de super Cheheri armigeri et quicquid iuris habebat uel habere poterat in dicta tercia parte decime supradicte tam grosse quam minute et hoc precio duodecies XX librarum parisiensium de quibus recognouit creantum suum habuisse a dicta ecclesia in pecunia numerata , fide interposita firmiter promittens quod in predicta uenditione , per se uel per alium , de cetero reclamabit uel faciet reclamari ; sed aduersus omnes iuri parere uolentes legittimam exinde portabit garandiam ecclesie memorate et de legittima ferenda garandia de uenditione supradicta se plegios constituerunt , pro dicto Balduino erga dictam ecclesiam : dominus Renaldus , miles et magister Balduinus , canonicus Cathalaunensis , liberi dicti domini B .I ; hanc autem uenditionem laudauerunt et approbauerunt dicti dominus Renaldus , magister Balduinus et domina Agnes uxor dicti Renaldi spontanea et non coacta et de non contraueniendo , per se uel per alium , ratione dotis siue hereditatis uel alia quacumque ratione , fidem prestiterunt corporalem , sed aduersus omnes iuri parere uolentes legittimam exinde portabunt garandiam dicte ecclesie ; R . K et B . K fratres prenominati renuntiauerunt etiam omnes predicti quantum ad omnia predicta L supradicta omni iuris auxilio tam canonico quam ciuili et omni exceptioni ac rei que sibi possent nunc competere contra predictam ecclesiam ad elidendam uenditionem supradictam ; nec pretermittendum est quod dictus dominus B . M se de dicta tercia parte dicte decime tanquam de uenditione deuestiuit et ad instantiam suam fratrem Poncardum conuersum dicte ecclesie fecit inuestiri de eadem prout hec omnia tam in litteris curie Remensis quam in litteris eiusdem domini B . N militis , sigillo suo sigillatis super hiis confectis uidimus plenius contineri . Preterea uir nobilis , comes Grandis Prati Henricus 5 se plegium constituit erga abbatissam et conuentum de Claromarisco supradictos de ferenda legittima garandia erga omnes iuri parere uolentes super decima predicta talimodo quod si idem B . ° miles in hoc deficeret idem comes erga dictos abbatissam et conuentum faceret tanquam bonus plegius infra quadraginta dies postquam idem comes ab eisdem esset submonitus prout in litteris eiusdem comitis super confectis uidimus plenius contineri . Quia uero ecclesia Beati Nichasii Remensis que patrona est decime supradicte prout abbatissa et conuentus predicti recognouerunt coram clerico fideli curie Remensis ad hoc specialiter misso et que prefenda erat ratione patronatus quantum ad decimam supradictam peteret predictam ecclesicimu decimam ab eisdem abbatissa et conuentu sibi pro dicto precio reddi et quittari cum parata esset eis precium legittimum refundere et eis offeret coram nobis peteret etiam quod abbatissa et conuentus omne ius et actionem quam habebant in omnibus premissis superius expressis et contra omnes superius nominatos eidem ecclesie conferrent predicti abbatissa et conuentus coram predicto ad hoc specialiter misso constituti plenius quittauerunt ecclesie Beati Nichasii supradicte decimam predictam mediante precio supradicto ; cedentes et concedentes eidem ecclesie omne ius et omnem actionem quam habebant et habere poterant quacumque ratione tam in predicta decima quam in omnibus aliis pertinentibus ad uenditionem supradictam , nichil penitus iuris in eisdem sibi retinentes , promittentes firmiter quod tam aduersus predictos uenditorem , laudatores et plegios quam aduersus ecclesiam supradictam nullam de cetero mouebunt questionem . Recognouerunt etiam coram clerico supradicto quod de precio uenditionis prenotate erat eis ab ecclesia Sancti Nichasii predicta in decima numerata integraliter satisfactum . In quorum omnium testimonium , presentes litteras sigillo sedis metropolitane uacantis fecimus roborari . Actum anno Domini M ° CC ° XL ° IIII ° , mense iulio .